Perlas sitt sosiale engasjement antok nasjonalt format da han fikk kjennskap til de hemmelige planene for utbygging av 12 atomkraftverk på den filippinske øygruppen, som er kjent for sine hyppige jordskjelv og vulkanutbrudd. Med livet som innsats ledet Perlas de massive demonstrasjonene, og myndighetene måtte til slutt skrinlegge prosjektet. Dette var under Ferdinand E. Marcos diktatur.